Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: és helyiségek bérletéről szóló 1993. évi LXXVIII. törvény
Paragraph Index: 507

91. §-ának megfelelő — „kilakoltatásoknak”, tehát az esetek egy részében olyan közvetlen és automatikus jogkövetkezményei is lehetnek mint a gyermekek elszakítása szüleiktől, hisz nem kétséges, hogy a szülők nem minden esetben tudnak jogszerűen eleget tenni a lakhatás biztosítására vonatkozó — törvényben előírt — kötelezettségüknek. Összefoglalva ezt a gondolatsort arra a következtetésre kell jutnunk, hogy egy többgyermekes család kiköltöztetése az általuk jogcím nélkül lakott ingatlanból mindenféleképpen valamely törvény által védett érdeket, illetve törvényben deklarált alapjogot sért, ellenben a jogsértő helyzet fenntartása esetén az Alkotmány 12. § (2) bekezdésében szavatolt önkormányzati tulajdonjog szenved csorbát. A kisebbségi biztoshoz érkező — a kiköltöztetést különböző okokból sérelmező — panaszok elbírálása során természetesen irányadó a nemzeti és etnikai kisebbségek jogairól szóló

Source: https://magyarkozlony.hu/hivatalos-lapok/921b41142547d73306e92a3ce19e5e2814e9181c/dokumentumok/381dfdfdc00c0c63df14a5d66f5f783ef0600ffa/letoltes